কিছুমান অভ্যাস যিয়ে আপোনাৰ সুখ নোহোৱা কৰে - Tultul Kutum\nSeptember 26, 2018 Tultul KutumLeaveaComment on কিছুমান অভ্যাস যিয়ে আপোনাৰ সুখ নোহোৱা কৰে\nআমাৰ কিছুমান অভ্যাস আমাৰ সুখৰ প্ৰধান অন্তৰায়। এইবোৰে সুখ লাভ কৰাত আমাক বাধা দি থাকে। এনে অভ্যাসবোৰ কি কি বাৰু?\nআপুনি যদি অনবৰতে নিজকে আনৰ লগত তুলনা কৰি থাকে আপুনি কেতিয়াও সুখী হ'ব নোৱাৰে। কাৰণ যদি আপুনি আনৰ লগত নিজকে তুলনা কৰি থাকে তেন্ত সদায় আপুনি নিজৰ কিবা নহয় কিবা এটা দোষ বা কিবা এটাৰ অভাৱ দেখিব। তেনেস্থলত আপুনি সুখী হ'ব কেনেকৈ?\nকোনোবাই ক'ব পাৰে যে আমি যদি কেৱল নিজতকৈ তলৰ বা দুখীয়া এজনৰ লগত তুলনা কৰোঁ তেতিয়া। হয়, তেতিয়া আপোনাৰ অলপ সময় ভাল লাগিব, কিন্তু সেই তুলনা আপুনি কেনেকৈ মাত্ৰ আপোনাতকৈ বেয়া অৱস্থাৰ এজনৰ ক্ষেত্ৰতে সীমাবদ্ধ ৰাখিব পাৰিম বুলি ভাবিছে? আপোনাতকৈ বেয়া অৱস্থাৰ বা দুখীয়া এজনৰ লগত তুলনা কৰি থকাৰ পৰা এই তুলনা কেতিয়া গৈ আন এজনৰ লগত কৰা তুলনাত পৰিবগৈ সেয়া আপুনি গম পাবনে? আৰু যদি দ্বিতীয় মানুহজন কিবা এটা ক্ষেত্ৰত আপোনাতকৈ বেছি ভাল অৱস্থাত থাকে তেতিয়া আপোনাৰ মনটো বেয়া নালাগিবনে? তাতোকৈ তুলনা কৰাটো একেবাৰে বাদ নিদিওনো কিয়?\nআপুনি তুলনানো কিয় কৰিব লাগে? আমি সকলো বেলেগ বেলেগ বুলি দেখোন আমি মানি লৈছোৱে। তাৰোপৰি সকলো মানুহৰে অৱস্থা, পৰিবেশ, আচাৰ-ব্যৱহাৰ, চিন্তা-চর্চা আদি বেলেগ বেলেগ। তেনেহলে কিদৰে দুজন অসমান মানুহৰ মাজত আমি তুলনা কৰিব পাৰোঁ?\nকিবা এটা বেয়া হ'লে বা নিবিচৰা ফলাফল পালে আমি সাধাৰণতে আনক দোষ দিবলৈ চেষ্টা কৰোঁ। কিয়? তেনেহলে কি কৰিব? নিজকে দোষ দিব? নিজকে দোষ দিলে আকৌ লাহে লাহে আপোনাৰ আত্মবিশ্বাসী কমি নাজাবনে? আনক দোষ দিলে এখন কাজিয়া হোৱাৰ লগতে আৰু বহু বেছি কিবা কিবি হ'ব পাৰে। তেন্তে কি কৰিব?\nদোষটো বা দোষবোৰত নো কিয় মনোযোগ দিব লাগে? কিয়নো তাত ফ'কাছ কৰিব লাগে? তাতোকৈ সমস্যা এটা হ'লে আমি সমস্যাটোৰ সমাধানত ফ'কাছ কৰিব নোৱাৰো নে, মনোযোগ দিব নোৱাৰো নে? সমস্যাটোৰ সমাধান এটাৰ ওপৰতহে গুৰুত্ব দিও আহক।\nকেতিয়াবা এনে অভ্যাস আমাৰ হৈ যায়। সৰু সৰু কথাৰ পৰা আৰম্ভ হৈ এটা সময়ত এনে হয় যে আমি কোনো কথাতে সন্তুষ্টি নাপাও। যিটো কথাত আনে সন্তুষ্টি পায় তাততো আমি সন্তুষ্টি নাপাও। এই অভ্যাসটোৰ আনৰ দোষ দেখা অভ্যাসটোৰ লগত ওতঃপ্ৰোত সম্বন্ধ। আপুনি সন্তুষ্টি নাপায় কাৰণ আপুনি সকলো কথাতে কিবা নহয় কিবা এটা বেয়া বা দোষ দেখা পায়।\nএয়া এটা খুব বেয়া অভ্যাস। অনবৰতে যদি আপুনি নিগেটিভ চিন্তা কৰি থাকে আপুনি সুখ আৰু শান্তি পাব কেনেকৈ। যিকোনো কথা, যিকোনো পৰিস্থিতিতে যদি আপোনাৰ মনলৈ কিবা বেয়া হ'ব, কিবা অনর্থ হ'ব এনে কথা মনলৈ আহে তেন্তে আপোনাৰ মনটো ভাল লাগিব কেনেকৈ। আপোনাৰ মনটো অনবৰতে বেয়া লাগি থাকিব, ভয় লাগি থাকিব, খং উঠি থাকিব, দুখ লাগি থাকিব। তেনে পৰিস্থিতত আপুনি সুখী হ'ব নোৱাৰে।\nযদি আপোনাৰ কেতিয়াবা জ্বৰ উঠিল আৰু আপুনি ঔষধ খোৱাৰ বা ডক্তৰক দেখুওৱাৰ সলনি কেৱল কি কি বেয়া বেমাৰ হ'ব পাৰে তাকে ভাবি বহি থাকিল। তেতিয়া আপুনি কেনেকৈ সুখী হ'ব পাৰিব? আপোনাৰ পৰিয়ালৰ কোনোবা কৰবালৈ গ'ল আৰু আপুনি কোনো কাৰণ নোহোৱাকৈ কেৱল নিজৰ অনভ্যাসৰ বাবে দুশ্চিন্তা কৰি বহি থাকিল যে কৰবাত গাড়ীখনৰ এক্সিডেন্ট নহয়তো, আজিকালি ইমান এক্সিডেন্ট হয় বুলি। আপুনি সুখী হ'ব পাৰিবনে?\nএই বেয়া অভ্যাসবোৰ আতৰাব পাৰি আৰু আপুনিও এনে অভ্যাসবোৰ আতৰ কৰিব পাৰে। অলপ চেষ্টা আৰু অলপ সময় দিলে এই অভ্যাসবোৰো আপুনি আতৰ কৰিব পাৰিব। প্ৰয়োজন হ'লে অভ্যাস কেনেকৈ সলনি কৰিব পাৰি সেয়া শিকিব লাগিব।\nPrevious অসম প্ৰদেশ কংগ্রেছৰ আভ্যন্তৰীণ দলীয় বিবাদ, কংগ্ৰেছৰ বিদেশী ভোটবেংক নীতি আৰু খিলঞ্জীয়াৰ অস্তিত্বৰ সংকট\nমোহনৰ শিক্ষা- বেহাৰবাৰী আউটপষ্ট। January 19, 2019\nমোহনৰ শিক্ষা- বেহাৰবাৰী আউটপষ্ট।
